stanford-oval/wikipedia huggingface dataset:
1775
Kuolleita

15. tammikuuta – Giovanni Battista Sammartini, italialainen säveltäjä (s. 1700)
21. tammikuuta – Jemeljan Pugatšov, venäläinen kasakkasoturi, kapinanjohtaja ja kruununtavoittelija (teloitettiin Moskovassa) (s. 1740)
28. tammikuuta – John Baskerville, brittiläinen liikemies, keksijä, kirjanpainaja ja kalligrafi (s. 1706)
16. helmikuuta – Jean-Baptiste Vivien de Châteaubrun, ranskalainen näytelmäkirjailija ja Ranskan akatemian jäsen (s. 1686)
28. helmikuuta – Xiaoyichun, Kiinan keisari Qianlongin puoliso (s. 1727)
11. maaliskuuta – Henrik Lyra, suomalainen kappalainen ja runoilija (s. 1738)
17. toukokuuta – Johann Joachim Kändler, saksalainen taidemaalari (s. 1706)
8. kesäkuuta – Muhammad Bei Abu al-Dhahab, egyptiläinen mamelukkiylimys ja "maan isäntä" (s. 1735)
11. kesäkuuta – Egidio Duni, italialainen säveltäjä (s. 1708)
21. elokuuta – Zahir al-Umar al-Zaydani, Osmanien valtakunnan alainen Akkon kuvernööri ja Galilean hallitsija (s. 1690)
16. lokakuuta – Antti Piimänen, suomalainen kirkonrakentaja (s. 1712)
18. lokakuuta – Paolo Francesco Danei, Ristin Paavali, italialainen pappi, passionistisääntökunnan perustaja ja pyhimys (s. 1694)
18. lokakuuta – Christian August Crusius, saksalainen filosofi ja teologi (s. 1715)
22. lokakuuta – Peyton Randolph, Amerikan siirtokuntien kongressin puhemies (s. 1821)
7. marraskuuta – François Rebel, ranskalainen säveltäjä ja viulisti (s. 1701)
22. marraskuuta – John Hill, englantilainen kirjailija, toimittaja ja kasvitieteilijä (s. 1716)
31. joulukuuta – Richard Montgomery, amerikanirlantilainen upseeri Amerikan vapaussodassa (s. 1736)
Karl Björnberg, ruotsalainen kenraaliluutnantti, Suomenlinnan komendantti (s. 1696).
Johan Spieker, suomalainen liikemies ja lahjoittaja (s. 1865)
635

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Irlantilainen Pyhä Aidan perusti Lindisfarnen munkkiluostarin.
Syntyneitä

Benedictus II, paavi (684–685)
Johannes V, paavi (685–686)
Kuolleita

25. kesäkuuta – Tang Gaozu, Kiinan Tang-dynastian perustaja ja ensimmäinen keisari (s. 566)
Alan Valentine

| Mitalit | Mitalit | Mitalit |  |
| --- | --- | --- | --- |
|  Alan Valentine |  Alan Valentine |  Alan Valentine |  |
Maa:   Yhdysvallat
Miesten rugby union
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1924 | Rugby union |  |
Alan Chester Valentine (23. helmikuuta 1901 Glen Cove, New York – 14. heinäkuuta 1980 Rockland, Maine) oli yhdysvaltalainen professori ja rugby union -pelaaja.
Valentine opiskeli aiemmin Pennsylvanian yliopistossa maisteriksi ja jatkoi sen jälkeen Oxfordin yliopistoon Englantiin. Siellä hän pelasi ensimmäisenä amerikkalaisena kolme kertaa rugby-ottelussa Cambridgea vastaan ja tuli tunnetuksi vahvana taklaajana. Valentinen palattua Yhdysvaltoihin hän alkoi järjestää joukkuetta Pariisin olympialaisiin 1924, joissa maa lopulta voitti kultaa ja Valentine pelasi hyökkääjänä.
Valentinella oli monia akateemisia tehtäviä Oxfordin yliopistosta lähtemisen jälkeen, hän toimi muun muassa Yalessa taidehistorian professorina vuoteen 1935 saakka. Tuona vuonna hänestä tuli Rochesterin yliopiston presidentti, ja 34-vuotiaana hän on yksi nuorimmista suuren yliopiston johtajista koskaan. Toisen maailmansodan jälkeen hän oli mukana Marshall-apu -ohjelmassa. Vuonna 1950 Yhdysvaltain presidentti Harry S. Truman nimesi hänet projektin johtajaksi. Valentine myös kirjoitti elämänsä aikana useita kirjoja ja sai monia kunnia-arvonimiä.
Acorn-luokka

| Acorn-luokka |
| --- | --- |
 Luokkaan kuulunut HMS Fury

Tekniset tiedot
Uppouma:  730-780 t
Pituus:  75,13 m (kokonaispituus)
Leveys:  7,7 m
Syväys:  2,1-3,0 m
Koneteho:  13 500 shp (10,1 MW)
Nopeus:  27 solmua (50 km/h)
Miehistöä:  72
Aseistus
Meritorjunta:  2 × BL 4"/L40 Mk VIII -tykkiä yksiputkisina P Mk V -asennuksina 2 × QF 12 naulan 12 cwt -laivatykkiä yksiputkisina P Mk I -asennuksina 2 × 21" torpedoputkea
Acorn-luokka oli Britannian kuninkaallisen laivaston oli vuosien 1909-1910 laivasto-ohjelmassa tilattujen 20 hävittäjän muodostama alusluokka, joka nimettiin uudelleen lokakuussa 1913 H-luokaksi. Aluksista tuhoutui ensimmäisessä maailmansodassa kolme ja jäljelle jääneet myytiin romutettavaksi pian sodan päätyttyä.
Luokan aluksissa palattiin öljyn käyttöön polttoaineena. Edeltänyt Beagle-luokka käytti hiiltä edeltäneet Tribal-luokka ja HMS Swift öljyä. Öljyn käyttö mahdollisti alusten koon pienentämisen, vaikka aseistuksen määrää lisättiin.
Suunnittelu

Luokan alukset valmistettiin kuten aiemminkin valmistajien tekemien piirustusten mukaisesti, mutta niiden ulkoasu oli enemmän tai vähemmän yhtenevä. Aluksilla oli kolme savuhormia, joista etummainen oli pitkä ja kapea, keskimmäinen lyhyt ja paksu ja takimmainen lyhyt ja hieman kapeampi.
Alusten aseistuksena olivat kaksi neljän tuuman tykkiä keulakannella, mikä oli korotettu edeltäneeseen luokkaan verrattuna, ja puolikannella. Kaksitoistanaulaiset olivat keskilaivassa kahden etummaisen savuhormin välissä aluksen kummallakin laidalla. Torpedoputket oli sijoitettu savuhormien taakse kummallekin laidalle kahtapuolen valonheitinkoroketta.
Alan Templeton

Alan R. Templeton on yhdysvaltalainen geneetikko, joka toimii biologian Charles Rebstock -⁠professorina Washington University in St. Louisissa. Templeton on tutkinut muun muassa HI-viruksen evoluutiota potilassa, biologisen laji-käsitteen merkitystä ja uusien lajien evoluutiomekanismeja sekä ihmisen viimeaikaista evoluutiota.
Templeton on erityisesti tunnettu tutkimuksistaan, jossa hän on osoittanut että eri "rotuihin" kuuluvien ihmisten välillä on varsin vähän geneettistä varianssia ja että perinnölliset erot ihmisyksilöiden välillä ovat huomattavasti merkittävämpiä kuin erot oletettujen ihmisrotujen välillä. Templetonin mukaan vertailemalla ryhmien asuinympäristöä saavutetaan parempi ymmärrys ihmisistä kuin vertailemalla ihmisiä rotu-käsitteellä.
Matthew Brittain

| Mitalit> Maa:   Etelä-Afrikka.Miesten soutu. Olympialaiset  | Mitalit> Maa:   Etelä-Afrikka.Miesten soutu. Olympialaiset  | Mitalit> Maa:   Etelä-Afrikka.Miesten soutu. Olympialaiset  | Maa:   Etelä-Afrikka> Miesten soutu. |
| --- | --- | --- | --- |
|  Kultaa | Lontoo 2012 | kevyt nelonen i.p. |  |
Matthew Brittain (s. 5. toukokuuta 1987) on eteläafrikkalainen soutaja. Hän voitti kevyessä perämiehettömässä nelosessa olympiakultaa Lontoossa 2012. Venekuntaan kuuluivat myös James Thompson, John Smith ja Lawrence Ndlovu. He voittivat hopealle sijoittuneen brittijoukkueen 0,25 sekunnilla. Maailmanmestaruuskilpailuissa Brittain sijoittui parhaimmillaan neljänneksi John Smithin kanssa kevyessä perämiehettömässä kaksikossa Poznańissa 2009. Alle 23-vuotiaiden MM-kilpailuissa Brittain saavutti kevyessä perämiehettömässä kaksikossa James Thompsonin parina hopeaa vuonna 2007.
Brittainin isä David ja veli Lawrence ovat myös soutajia ja jälkimmäinen on olympiamitalisti vuodelta 2016.
Makkum

Rantabulevardia Makkumissa
Makkum on kylä Wûnseradielin kunnassa Frieslandin provinssissa Alankomaissa. Kylän asukasluku oli 3330 vuonna 2011.
Al Capone (elokuva)

| Al Capone> Capone |
| --- | --- |

Ohjaaja:  Steve Carver
Käsikirjoittaja:  Howard Browne
Tuottaja:  Roger Corman
Säveltäjä:  David Grisman
Kuvaaja:  Vilis Lapenieks
Leikkaaja:  Richard C. Meyer
Pääosat:  Ben Gazzara Harry Guardino Susan Blakely Sylvester Stallone John Cassavetes Frank Campanella
Valmistustiedot
Valmistusmaa:  Yhdysvallat Kanada
Tuotantoyhtiö:  20th Century Fox
Levittäjä:  20th Century Studios
Ensi-ilta:   6. huhtikuuta 1975  3. lokakuuta 1975
Kesto:  101 minuuttia
Alkuperäiskieli:  englanti, italia
Budjetti:  970 000 dollaria
Tuotto:  2 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Al Capone (engl. Capone) on yhdysvaltalainen, Steve Carverin ohjaama vuoden 1975 rikoselokuva, sen pääosissa nähdään Ben Gazzara, Harry Guardino, Susan Blakely, sekä Sylvester Stallone varhaisessa elokuvaroolissa. Elokuva on elämäkerta pahamaineisesta Al Caponesta, vaikkakin suurin osa siitä on oletettavasti fiktiota.
Elokuva julkaistiin DVD:llä Yhdysvalloissa ensimmäisen kerran 29. maaliskuuta 2011 Shout! Factoryn kautta ja on ollut saatavilla Euroopassa jonkin aikaa.
Juoni

Tarina kertoo chicagolaisen gangsteri Al Caponen noususta ja kukistumisesta, sekä hänen osoittamastaan vallasta Chicagon kaupunkia kohtaan kieltolain aikana.
Alkaen vuodesta 1918, Capone viettää aikaa muiden gangstereiden kanssa, kunnes rikolliset Johnny Torrio (Harry Guardino) ja Frankie Yale (John Cassavetes) löytävät hänet. Sitten hän puskee tiensä Chicagon alamaailmaan, taistellen mafiosoja, Hymie Weissia ja George "Bugs" Morania, vastaan, samalla haihatellen flapper Iris Crawfordia (Susan Blakely) ja tullen Chicagon rikkollisuuden kärkimieheksi kunnianhimoisen henkivartijansa, Frank "The Enforcer" Nittin (Sylvester Stallone), avulla.
Myöhemmin, ystävänpäivän verilöylyn vanavedessä Capone lähetetään vankilaan, ei murhan tai muun väkivaltaisen rikoksen vuoksi, vaan veronkierron. Hän saa vankilassa kupan, ja kuolee vuonna 1947.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Adelphi Theatre

Adelphi Theatre (1934–1940 ja 1944–1958), alkuperäiseltä nimeltään Craig Theatre, avautui 24. joulukuuta 1928. Adelphi sijaitsi osoitteessa 152 West 54. kadulla New Yorkissa. Teatterissa oli 1 434 istuinpaikkaa. Teatteri otettiin vuonna 1934 mukaan Liittovaltion teatterihankkeeseen ja nimettiin Adelphiksi. The Royal Fraternity of Masterin metafyysikot nimesivät teatterin 1940 Radiant Centeriksi. Sitten siitä tuli Yiddish Arts Theater (1943), mutta Adelphi Theateriksi se nimettiin 20. huhtikuuta 1944, jolloin sen hankki Shuberts. Siitä tuli DuMontin televisiokanavan studio 1950-luvulla. DuMont kuvasi siellä 39 jaksoa sarjasta The Honeymooners käyttämällä Electronicam-järjestelmäänsä lähettäessään sen CBS:llä myöhäisohjelmana kaudella 1955–1956. Teatteri palasi vanhaan käyttöönsä 1957, sai nimen 54th Street Theater 1958 ja lopulta 1965 nimen George Abbott Theater. Rakennus purettiin vuonna 1970 useiden kalliiden epäonnistumisten jälkeen.
New Yorkin Hilton omisti tontin hotellin länsipuolella ja oli varannut sen laajennusta varten. Siihen rakennettiin vuonna 1989 toimistotorni 1325 Avenue of the Americas. Rakennus käyttää osoitteenaan Hiltonin kuudennen avenuen osoitetta, vaikka se on lähempänä seitsemättä. Rakennuksia yhdistää käytävä. Populaarikulttuurissa rakennuksia on käytetty Seinfeldissa Elainen työpaikan ulkokuvauksissa.
Tunnettuja tuotantoja

Revolt of the Beavers
On the Town
Street Scene
Damn Yankees
Bye Bye Birdie
No Strings
What Makes Sammy Run?
Any Wednesday
Wait Until Dark
Darling of the Day
Alan Taylor

Alan Taylor voi tarkoittaa ainakin seuraavia henkilöitä:
Alan Taylor, televisio- ja elokuvaohjaaja
Alan Taylor, brittiläinen kilpa-autoilija
Alan Taylor, yhdysvaltalainen historioitsija
Alan Taylor, Australian korkeimman oikeuden tuomari 1952–1969
Alan D. Taylor, yhdysvaltalainen matemaatikko
Alan J. P. Taylor, brittiläinen historioitsija
Alan M. Taylor, yhdysvaltalainen taloustieteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alan Taylor”, voi hakea sivunnimihaulla, laajalla sivunnimihaulla tai tekstihaulla.
Makkola

Makkola on kylä Savonlinnassa, entisen Kerimäen kunnan länsiosassa. Kylään on matkaa Kerimäen kirkolta noin 21,5 kilometriä, Kerimäen rautatieasemalta noin 17 kilometriä ja Savonlinnan kauppatorilta noin 16,5 kilometriä. Myös osa Enonkosken kunnan alueesta on Makkolan kylän nimellä.
Kylän kautta kulkee Savonlinnan, Enonkosken ja Heinäveden itäosan välinen seututie 471.
Savonlinnan lentoasemalle on etäisyyttä Makkolan kylästä noin neljä kilometriä. Lentokenttä ja -asema sijaitsevat Savonlinnan puolella.
Makkolassa on toiminut ennen kyläkauppa.
Adelsön kirkko

| Adelsön kirkko Adelsö kyrka |
| --- | --- |

Kirkkokunta:  Ruotsin kirkko
Hiippakunta:  Tukholman hiippakunta
Seurakunta:  Adelsö-Munsö församling
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Adelsön kirkko on Ruotsissa Ekerön kunnassa sijaitseva kirkkorakennus. Se on rakennettu kivestä 1100-luvun lopussa. Paikalla on todennäköisesti sijainnut puukirkko, mutta siitä ei ole löydetty mitään jälkiä.
Alun perin kirkossa oli runkohuone ja kapeampi kuori, mutta 1300-luvulla siihen lisättiin sakaristo ja sittemmin kirkkoa remontoitiin perusteellisesti. Ensin rakennettiin torni ja tiiliholvit, 1470-luvulla kuoria levennettiin ja yhdistettiin se runkohuoneen kanssa. Vuonna 1753 torni sai nykyisen ulkonäkönsä. 70 vuotta myöhemmin sisäänkäynti siirrettiin eteläsivulta nykyiseen paikkaansa torniin, lisättiin uusia ikkunoita ja laajennettiin vanhoja. Sen jälkeen ei ole tehty mitään isompia ulkoisia muutoksia.
Sisustus on säästeliäs. Kastemalja on 1100-luvun lopusta ja krusifiksi 1500-luvun jälkipuoliskolta. Saarnastuoli tehtiin 1786 ja lehteri vuoden 1832 yhteydessä.
Eero Raittisen laulama alkujaan ruotsalainen iskelmä Vanha holvikirkko on kirjoitettu Adelsön kirkosta.
Aiheesta muualla

Wikimedia Commonsissa on kuvia tai muita tiedostoja aiheesta .
Kirkon esittely Ekerön pastoraatin sivuilla (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Adelsö kyrka
Käännös suomeksi
Adandozan

Adandozan (1797–1818) oli Dahomeyn yhdeksäs kuningas, vaikka häntä ei lueta Dahomeyn 12 kuninkaan joukkoon. Hänen nimensä on suurelta osin pyyhitty pois Abomeyn historiasta ja vielä tänäänkään hänen nimeään ei tavallisesti lausuta ääneen kaupungissa.
Adandozan nousi Dahomeyn kuninkaaksi dynastisen sodan jälkeen hänen isänsä Agonglon tultua salamurhatuksi vuonna 1797. Agonglon esivanhemmat menestyivät voitokkaina ja Adandozan ollessa vielä alaikäinen hänet julistettiin kuninkaaksi vuoteen 1804 asti sijaishallitsijan opastamana. Isänsä tavoin Adandozan yritti lisätä valtion tuloja orjakaupalla. Hänen politiikkaansa kuului kauppiaiden hätyyttely käyttämällä erästä Porto-Novon pakkahuonetta, mutta se keskeytyi, kun Oyon kuningaskunta Porto-Novon suojelijana lopetti sen.
Kun orjakauppa tuli laittomaksi vuodesta 1808 alkaen, Adandozan yritti siirtää väestön huomion maanviljelykseen, mutta turhaan.
Hänen viimeisiä virkavuosiaan häiritsi kansan kasvava tyytymättömyys ja hänen valtansa kumottiin vuonna 1818 vallankaappauksessa, jota johtivat henkilöt, jotka edustivat kilpailevia kuninkaallisia sukujuuria. Niin nousi valtaistuimelle kuningas Guézo. Adandozan kohtaloa ei tunneta, vaikkakin seudulla vuonna 1861 vieraillut Sir Richard Burton kuuli hänen olleen vielä silloin elossa.
M/S Melody

| M/S Melody |
| --- | --- |
 MSC Melody
Tyyppi:  risteilyalus
Lippuvaltio:   Panama
IMO-numero:  7902295
Aiemmat nimet:  Melody 1997-2004 Starship Atlantic 1988-1997 Atlantic 1982-1988
Omistaja:  Westria Holdings, Geneve, Sveitsi (MSC)
Aiemmat omistajat:  Premier Cruises Line, Monrovia, Liberia 1988-1997 Home Lines, Monrovia, Liberia 1982-1988
Rakennustelakka:  Constr. Navale de la Méditerranée, La Seyne, Ranska
Rakennusnumero:  1432
Vesillelasku:  9. tammikuuta 1981
Luovutettu:  2. huhtikuuta 1982
Tekniset tiedot
Kansien määrä:  matkustajille 9
Pituus:  204,81 m
Leveys:  27,36 m
Syväys:  7,80 m
Bruttovetoisuus:  35 143 brt
Koneisto:  2 x 10-sylinteristä GMT-Fiat -dieselmoottoria
Koneteho:  22 070 kW
Nopeus:  23,0 kn
Hyttipaikkoja:  1 278
Matkustajia:  1 278
Miehistö:  535
Lähteet:  
M/S Melody on MSC Mediterranean Shipping Companyn lipun alla purjehtiva vuonna 1982 Ranskassa valmistunut risteilyalus.
Rakentaminen

Alus tilattiin Constr. Navale de la Méditerranéen telakalta La Seynestä Ranskasta. Sen köli laskettiin telakkanumerolla 1432 ja alus laskettiin vesille 9. tammikuuta 1981. Alus luovutettiin 2. huhtikuuta 1982 liberialaiselle Home Linesille nimellä Atlantic.
Liikennöintihistoria

Alus saapui 14. huhtikuuta 1982 New Yorkiin, josta se aloitti ensimmäisen risteilynsä Bermudalle vielä samana päivänä. Alus myytiin 1988 Premier Cruise Linelle, jonka kotipaikka oli myös Monrovia Liberiassa. Alus nimettiin kaupan yhteydessä uudelleen Starship Atlanticiksi. Alus myytiin toukokuussa 1997 Westria Holdingsille, jonka kotipaikka on Geneve Sveitsissä. Aluksen operoinnista vastaa MSC Mediterranean Shipping Company. Alus sai uuden nimen Melody ja se siirrettiin Panaman lipun alle. Alus nimettiin uudelleen 2004 MSC Melodyksi ja se poistettiin käytöstä tammikuussa 2013.
Matts von Nandelstadh

Matts (Matti) von Nandelstadh (9. joulukuuta 1862 Kalajoki – 21. marraskuuta 1931) oli suomalainen upseeri ja hallintomies joka oli mukana aktivistien toiminnassa ja palveli myöhemmin Oulun läänin maaherrana.
Von Nandelstadhin vanhemmat olivat nimismies Fredrik von Nandelstadh ja Josefina Karolina Hjelmman. Hän valmistui Haminan kadettikoulusta 1885 ja suoritti voimisteluopettajan tutkinnon 1896. Von Nandelstadh palveli 1. Uudenmaan tarkk'ampujapataljoonassa 1885–1902 yleten luutnantiksi 1888 ja alikapteeniksi 1900. Hän oli myös voimistelunopettajana Helsingin teollisuuskoulussa 1895–1905.
Sotilasuransa jälkeen von Nandelstadh toimi Helsingin kuritushuoneen kanslia-apulaisena 1904–1905, Voima-liiton harjoitusjohtajana 1905–1906 sekä Tampereen poliisimestarina 1906–1907. Hän toimi sen jälkeen ensin apulaispäällikkönä Kymin uittoyhtiössä 1907–1908 ja päällikkönä Kokemäenjoen uittoyhdistyksessä 1908–1912. Vuosina 1912–1917 von Nandelstadh johti omistamaansa Haapamäen tärpätti- ja tervatehdasta. Suomen itsenäistyttyä hän oli Oulun läänin maaherrana 1917–1925.
Vuoden 1921 lopulla maaherra von Nandelstadhin aloitteesta ja johdolla tehtiin Rovaniemen ja Ivalon välillä koematka Caterpillar-tankkitraktorilla. Traktori veti kahta suurta kuormarekeä ja kahta pienempää matkustajia varten tarkoitettua rekeä, yhteensä vedettävää kuormaa oli noin 10 000 kiloa. Traktori toimi hyvin huolimatta paksuista lumikinoksista, vaikeista mäistä, epätasaisista teistä ja välillä noin 40 asteen pakkasesta.
Von Nandelstadh osallistui aatelissäädyssä valtiopäiville 1904–1905 ja 1905–1906.
Matts Wikberg

Matts Wikberg noutamassa fregatti Matti Kurkea Englannista 1962.
Matts Frans Ernesto Wikberg (1909 Kotka – 1979 Turku) oli suomalainen merivoimien upseeri, sotilasarvoltaan komentaja.
Tultuaan ylioppilaaksi 1928 Wikberg haki varusmiespalveluksen jälkeen Merisotakouluun. Hän osallistui kadettina Suomen Joutsenen 1. valtameripurjehdukseen ja nuorena upseerina, vahtipäällikön apulaisena, Suomen Joutsenen 7. valtameripurjehdukseen. Sodassa hän mm toimi tykkivene Uusimaan päällikkönä johtaen laivasto-osastoa Somerin taistelussa ja osallistuen Bengtskärin taisteluun.
Sodan jälkeen Matts Wikberg toimi eri tehtävissä Helsingin ja Turun laivastoasemilla, mm Laivaston koulun johtajana Pansiossa.
Suomen ostettua Englannista Porlock Bay –nimisen fregatin merivoimien koululaivaksi, Matts Wikberg määrättiin Matti Kurjeksi uudelleen kastetun laivan ensimmäiseksi päälliköksi. Hän haki laivan Englannista 1962 ja toimi sen päällikkönä vuoteen 1964. Näiden vuosien aikana hän ihaili laivan merikelpoisuutta sekä hallittavuutta. Fregatti Matti Kurki teki hänen johdollaan lukuisia laivastovierailuja sisältäneitä purjehduksia, joista pisin Välimeren läpi Mustalle merelle Sevastopoliin. Eläkkeelle Matts Wikberg siirtyi vuonna 1964.
Adan algoritmi: Kuinka lordi Byronin tytär Ada Lovelace käynnisti digiajan

| Adan algoritmi: Kuinka lordi Byronin tytär Ada Lovelace käynnisti digiajan> Ada’s Algorithm: How Lord Byron’s Daughter Ada Lovelace Launched the Digital Age |
| --- | --- |

Alkuperäisteos
Kirjailija:  James Essinger
Kieli:  englanti
Genre:  elämäkerrat
Kustantaja:  Melville House Publishing
Julkaistu:  2014
Ulkoasu:  sidottu
Sivumäärä:  254
ISBN:  978-1-61219-408-0
Suomennos
Suomentaja:  Tapani Kilpeläinen
Kustantaja:  Vastapaino
Julkaistu:  2016
Ulkoasu:  sidottu
Sivumäärä:  310
ISBN:  978-951-768-544-3
Löydä lisää kirjojaKirjallisuuden teemasivulta
Adan algoritmi: Kuinka lordi Byronin tytär Ada Lovelace käynnisti digiajan on James Essingerin kirjoittama teos lordi Byronin tyttärestä Ada Lovelacesta. Teoksen on 2016 suomentanut Tapani Kilpeläinen.
AS Val

| AS Val |
| --- | --- |

Tyyppi:  rynnäkkökivääri
Valmistusmaa:   Neuvostoliitto  Venäjä
Valmistusvuodet:  1980–
Tekniset tiedot
Kaliiperi(t):  9x39mm
Aseen pituus:  875 mm
Piipun pituus:  200 mm
Paino (tyhjänä):  2,5 kg
Lipas:  tankolipas
Kapasiteetti:  30/40/75 patruunaa
Ammuksen lähtönopeus:  noin 295 m/s
Tehokas kantama:  noin 300–400 m
Tulinopeus (laukausta/min):  900 lks/min
AS "Val" (ven. Автомат Специальный Вал, Avtomat Spetsialnyi Val, GRAU nimike 6P30) on Neuvostoliitossa suunniteltu rynnäkkökivääri, jossa on integroitu äänenvaimennin.
Historia

Se kehitettiin 1980-luvun lopun aikana TsNIITochMashselvennä toimesta. Vuonna 1987 se lisättiin Neuvostoliiton armeijan ja KGB:n arsenaaliin. Spetsnaz-joukot, MVDselvennä, FSB sekä tietyt Venäjän armeijan yksiköt käyttävät asetta nykyään.[lähde? ]
Historia > Ominaisuudet

Sen tehokas kantama on noin 300 metriä, ase käyttää raskasta 9x39mm SP-6 (luotiliivin lävistävää) aliäänipatruunaa, kuten myös VSS Vintorez tarkkuuskiväärissä käytettävää SP-5 patruunaa.
Ase voi myös käyttää VSS-tarkkuuskiväärin 10 tai 20 patruunan lippaita.
Asetta käsitellään samantapaisesti kuin AK-sarjan rynnäkkökivääreitä. "Val":illa voidaan ampua kerta- ja sarjatulta, jälkimmäistä 900 lk/m tulinopeudella. Käyttäjiensä mukaan "Val" on luotettava, tarkka ja pidetty kivääri.
Ase käyttää AK-tyypin kiinnityspistettä optisille tähtäimille. Ase voi käyttää 4x PSO-1 tähtäintä ja yötähtäimiä kuten 1PN51
"Val" jakaa 70% komponenteistaan VSS Vintorez -tarkkuuskiväärin kanssa.
Käyttäjät

Venäjä
Georgia
Linkkejä

Modern Firearms (Arkistoitu – Internet Archive)
Enemy Forces (Arkistoitu – Internet Archive)
TsNIITochMash Val/Vintorez Specifications (Arkistoitu – Internet Archive)
Ylempänä VSS Vintorez ja alempana "Val".
Ohjekirja.
Maisin

| Maisin> Tiedot |
| --- | --- |
Alue:   Oro, Papua-Uusi-Guinea
Puhujia:  2 612
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
ISO 639-3:  mbq
 Ohje 
Maisin on Papua-Uudessa-Guineassa puhuttava austronesialainen kieli. Sillä on noin 2 612 äidinkielistä puhujaa (2000). Kielellä on murre nimeltään kosirava, jolla on noin 600 puhujaa. Useimmat maisinin puhujat osaavat sujuvasti myös korafen, ubirin sekä englannin kieliä. Maisinin sanajärjestys on subjekti-objekti-verbi.
Kieltä kirjoitetaan latinalaisin aakkosin.
Fonologia > Konsonantit

|  | Bilabiaali | Labiodentaali | Alveolaari | Postalveolaari | Palataali | Velaari |
| --- | --- | --- | --- | --- | --- | --- |
| Nasaali | m |  | n |  |  |  |
| Klusiili | p | b |  | t | d |  |  | k | g |
| Affrikaatta |  |  |  | ʤ |  |  |
| Frikatiivi |  | f | v | s |  |  |  |
| Tremulantti |  |  | ɾ |  |  |  |
| Approksimantti |  |  |  |  | j | w |
Lähde:
Fonologia > Vokaalit

|  | Etinen | Takainen |
| --- | --- | --- |
| Suppea | i | u |
| Puolisuppea | e | o |
| Avoin |  | ɑ |
Lähde: